KOMMISSIONENS GENNEMFØRELSESAFGØRELSE
af 27. juni 2011
om EGFL's månedlige betalinger til dækning af udgifter, som medlemsstaternes betalingsorganer har afholdt for maj 2011
(meddelt under nummer K(2011) 4497)
(2011/379/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 15, stk. 2, og artikel 16,
under henvisning til Kommissionens forordning (EF) nr. 883/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår betalingsorganernes regnskabsføring, anmeldelser af udgifter og indtægter og betingelser for godtgørelse af udgifter inden for rammerne af EGFL og ELFUL (2), særlig artikel 9,
efter høring af Komitéen for Landbrugsfondene, og
ud fra følgende betragtninger:
(1)
Ifølge artikel 14, stk. 1, og artikel 15, stk. 2, i forordning (EF) nr. 1290/2005 skal Kommissionen fastsætte de månedlige betalinger til medlemsstaterne til dækning af udgifter, som medlemsstaternes godkendte betalingsorganer har afholdt i en referenceperiode inden for rammerne af Den Europæiske Garantifond for Landbruget (EGFL), og stille de fornødne midler til rådighed for dem. Afgørelsen træffes på grundlag af de oplysninger, som medlemsstaterne meddeler Kommissionen i henhold til artikel 8, stk. 1, i forordning (EF) nr. 1290/2005 og artikel 4 i forordning (EF) nr. 883/2006.
(2)
I henhold til artikel 17, stk. 1 og 2, i forordning (EF) nr. 1290/2005 kan Kommissionen, uden at dette berører de i forordningens artikel 30 og 31 omhandlede afgørelser, der senere skal træffes i forbindelse med regnskabsafslutningen, nedsætte eller midlertidigt suspendere de månedlige betalinger til medlemsstaterne, hvis den på grundlag af de udgiftsanmeldelser eller oplysninger, som medlemsstaterne har sendt, ikke kan konstatere, om udgiftsforpligtelserne er indgået i overensstemmelse med de gældende EU-regler. Inden Kommissionen gør dette, skal den have givet de pågældende medlemsstater lejlighed til at fremsætte deres bemærkninger.
(3)
Kommissionen sørger for, at medlemsstaterne overholder de betingelser og frister, der i EU-reglerne er fastsat for betaling af støtte eller præmier til de støtteberettigede, for at sikre, at de dertil hørende udgifter er korrekte. I henhold til artikel 16 i forordning (EF) nr. 1290/2005 kan betalinger, der foretages efter udløbet af de frister, der er fastsat i EU-reglerne, ikke betragtes som refusionsberettigede. Kommissionen nedsætter i den forbindelse de månedlige betalinger til medlemsstaterne i forhold til, hvor meget betalingsfristen er overskredet, med de graduerede satser, der er fastsat i artikel 9, stk. 1 og 2, i forordning (EF) nr. 883/2006. I henhold til artikel 9, stk. 3, i nævnte forordning anvender den dog ingen nedsættelse eller lavere nedsættelsessatser end de fastsatte, hvis der opstår særlige forvaltningsforhold for visse foranstaltninger, eller hvis de berørte medlemsstater anfører behørige begrundelser.
(4)
Kommissionen har konstateret, at en del af de udgifter, som Belgien, Tyskland, Irland, Grækenland, Spanien, Frankrig, Italien, Nederlandene, Portugal, Rumænien, Slovakiet og Det Forenede Kongerige afholdt indtil den 31. marts 2011, blev afholdt efter fristernes udløb.
(5)
Kommissionen mener, at der er opstået særlige forvaltningsproblemer i forbindelse med visse foranstaltninger, eller at Belgien, Tyskland, Frankrig, Nederlandene og Det Forenede Kongerige har anført gyldige begrundelser, og at der i disse tilfælde derfor kan anvendes lavere eller slet ingen nedsættelser.
(6)
Følgende betalinger, der er foretaget efter fristernes udløb, bør fratrækkes de månedlige betalinger til de pågældende medlemsstater: 13 215,75 EUR for Irland, 1 599 146,78 EUR for Grækenland, 1 678 840,21 EUR for Spanien, 6 820 961,97 EUR for Frankrig, 1 238 597,55 EUR for Italien, 1 840 302,79 EUR for Portugal, 82 816,73 EUR for Rumænien, 346 334,22 EUR for Slovakiet og 156 316,53 EUR for Det Forenede Kongerige.
(7)
De berørte medlemsstater er blevet underrettet om de foreslåede nedsættelser. De er blevet bedt om at give oplysninger og fremsætte deres eget synspunkt. Nedsættelserne er blevet beregnet på grundlag af de oplysninger, som Kommissionen har modtaget -
VEDTAGET DENNE AFGØRELSE:
Artikel 1
De månedlige betalinger til dækning af de udgifter, som medlemsstaternes betalingsorganer har afholdt inden for rammerne af EGFL for maj 2011, fastsættes som anført i skemaet i bilaget.
Denne afgørelse berører ikke yderligere afgørelser, som Kommissionen måtte træffe i forbindelse med regnskabsafslutningen og den efterprøvende regnskabsafslutning og de procedurer, der er fastsat i artikel 17 og 17a i forordning (EF) nr. 1290/2005.
Artikel 2
Denne afgørelse er rettet til medlemsstaterne.
Udfærdiget i Bruxelles, den 27. juni 2011.